Dunaszekcső Községi Önkormányzat képviselő-testülete

6/2001.

Jegyzőkönyv
Készült a Dunaszekcső Községi Önkormányzat képviselő-testülete 2001. július 3-án megtartott üléséről.

Jelen vannak: Hegedűs György polgármester

Tóth András alpolgármester

Bán Ferencné

Faller János

Guzsván Lajosné

Hetényi Ádám

Molnár Árpád

Szödényi István

Witt Józsefné képviselők

Pest Éva jegyző 

Igazoltan távol: Hauk Zsolt képviselő

Hegedűs György polgármester köszönti a megjelenteket, megállapítja az ülés határozatképességét, mert a 10 fő képviselő közül az ülésen megjelent 9 fő. Javaslatot tesz a napirendi pontokra, melyeket az alábbiak szerint a testület tagjai vita nélkül elfogadnak:

1.) Lejárt határidejű határozatok, a két ülés között történt fontosabb események

Előadó: Hegedűs György polgármester

2.) Különböző támogatási kérelmek elbírálása

Előadó: Hegedűs György polgármester

3.) Tájékoztató a köztisztviselői törvény módosításáról

Előadó: Pest Éva jegyző 

4.) Egyebek

Zárt ülésen:

1.) Központi konyha tetőjavítására érkezett pályázatok végleges elbírálása

Előadó: Hegedűs György polgármester

2.) Szociális ügyben fellebbezés

Előadó: Pest Éva jegyző 

NAPIREND TÁRGYALÁSA:

1. napirendi pont: Hegedűs György polgármester elmondja, hogy a Roma Közmunkaprogramra beadott pályázaton nyertünk, így a 4 fő július 15-től kezdhet dolgozni. Ez a pályázat, melyet Mohács városával készítettünk együtt, és az árkok, patakok tisztítása a cél.

A Dunaszekcső Emlékeiért és Jövőjéért Alapítvány nyári rendezvénysorozatához a megítélt támogatást átutaltuk.

A fogorvos hiányát átmeneti időszakra megoldja dr. Acél Csaba, aki vállalta, hogy telephelybővítéssel, heti két alkalommal – kedden 12-15 óráig, csütörtökön 8-11-ig – ellátja községünket. A jogszabályváltozás lehetővé fogja tenni, hogy véglegesen megoldjuk e kérdést, mert a ténylegesen szükséges rendelési időről majd az önkormányzat fog dönteni. Dr. Acél Csaba kérése, hogy a rendelő rezsiköltségét és a két asszisztens útiköltségét – amikor nem vele jönnek ki a rendelésre – az önkormányzat vállalja fel.

A 11/2001. (II. 20.) Kt. számú határozattal a képviselő-testület bérbe adta az épületünkben levő fodrászhelyiséget Kaposi Georgina részére. A döntést tudattuk a bérlővel, de nem jelentkezett, illetve később közölte, hogy nem kíván a lehetőséggel mégsem élni. Most van új jelentkező, már el is kezdték a helyreállítást. Tasch Ferencné szeretne itt üzletet nyitni, mert a régi helyéről el akart jönni. Kérése az volt, hogy mivel nem tartozik az Áfa körbe, ne 10.000 Ft +ÁFA legyen a bérleti díj, hanem bruttó 10.000 Ft. A régi, rossz állapotú helyiséget az ÁNTSZ előírásoknak megfelelően már csinálják. A mellékhelyiség használatához nyilatkozatot kért és kapott az ÁNTSZ, a hivatal földszintjén levő WC-t használhatják a vendégek. A helyreállítás költségeit „lelakhatják”.

Faller János: Mekkora lehet ez az összeg. Az ő véleménye, hogy a pl. 1 évig a számlák ellenében ingyen használja az üzletet.

Tóth András: Ő nem is gondolt pénzmegoldásra. Addig nem fizet bérleti díjat, amíg annak összegét a helyreállítás összege fedezi.
Hegedűs György: Nagy valószínűséggel kb. 100.000 Ft. Ő sem gondolta, hogy a bérlő díjat fizet, mi pedig kifizetjük a számlákat. A számlák a bérlő nevére szólnak, tehát azt ki sem fizethetnénk. Addig nem fizet bérleti díjat, amíg azt a helyreállítás költsége fedezi.
Fontos eseményként elmondja a polgármester, hogy felkérte Bezerédy Győző urat arra, hogy folytassa Dunaszekcső történetének megírását 1974-től tovább. Hosszú idő eltelt azóta és nem jelentkezett, nem is volt elérhető. Most végre sikerült elérni, tisztázni egy problémát, és ezek után ígérete szerint teljes erővel nekilát a könyv elkészítésének.

Megkezdődtek az intézmény felújítások: iskolában parketta felújítás, orvosi rendelőben az egyik rendelő festése.

A járdajavításokat is meg kell kezdeni, de ehhez szeretne behívni munkanélküli kőműveseket, akiket napszámbérben lehetne kifizetni. Nagy forgalmú helyekről van szó, a munka indokolt.
A járdalapokból álló járdák helyreállítását tervezte.

A napirenddel kapcsolatban vita nem alakult ki, a testület 9 szavazattal 0 ellenében a következő határozatot hozta:

34/2001. (VII. 3.) Kt. számú határozat
a lejárt határidejű határozatokról és a két 
ülés között történt fontosabb eseményekről

1.) A képviselő-testület a lejárt határidejű határozatokról szóló beszámolót és a két ülés között történt fontosabb eseményekről szóló tájékoztatót elfogadja.
2.) A képviselő-testület a fogorvosi ellátás átmeneti megoldásának idejére a fogorvosi rendelő rezsiköltségét és a két fő asszisztens esetenkénti utazási költségét az önkormányzat költségvetésének a terhére vállalja.

3.) A képviselő-testület a 11/2001. (II. 20.) Kt. számú határozatát visszavonja, a Kossuth L. u. 35. szám alatti fodrászműhelyt Tasch Fernecné Dunaszekcső, Árpád u. 11. szám alatti lakos, fodrász részére havi 8.000 Ft+ÁFA bérleti díjért bérbe adja. A bérlő az üzlethelyiség felújítási költségeinek erejéig bérleti díjat nem fizet.

Határidő: azonnal

Felelős: Hegedűs György polgármester

2. napirendi pont: 
Hegedűs György polgármester elmondja, hogy Papp Mihály kérelemmel fordult az önkormányzathoz: megvásárolná a gyakorlókertet és ott lovaspályát alakítana ki.

Időközben azonban kiderült, hogy ennek jogi akadálya van, mert a rendezési terv szerint ez a terület tartalék lakóterület.

Pest Éva: A rendezési terv módosításával lehetne ezt feloldani. A tervmódosítási kéremünket ki kellene egészíteni ezzel a területtel.
Tóth András: Véleménye, hogy mostanában sem, sőt belátható időn belül nem lesz erre a területre szükség. Papp Mihály célja elérhető, reális cél.

Faller János: Most hogyan hasznosítjuk ezt a területet?

Hegedűs György: Papp Mihály a bérlője.

Faller János: Továbbra is használhatná bérleményként.

Tóth András: Ha bérlőként használja a területet, akkor még pályázatot sem adhat be a beruházáshoz.
Még ha nem is adjuk el a területet Papp Mihálynak, akkor is javasolja a tartalék lakóterület megszűntetését, mert arra nem lesz szükség.

Hegedűs György: Ha eladjuk a jelenlegi érvényes árral, akkor ez az 1 ha 413 m2 364560 Ft-ot tenne ki.

További vita nélkül a testület 9 szavazattal 0 ellenében a következő határozatot hozta:

35/2001. (VII. 3.) Kt. számú határozat

rendezési terv módosításáról

A képviselő-testület a már benyújtott rendezési terv módosítás miatti kérelmét kiegészíti a 664/3, 664/4, 664/5 hrsz-kal.

Határidő: azonnal

Felelős: Hegedűs György polgármester

Hegedűs György polgármester ismerteti a Pécsi Tudományegyetem Gyermekklinikájának a levelét. (A levél a jegyzőkönyv melléklete.)

Hetényi Ádám: A megyei intézmények felvállalnak olyan feladatokat, amelyekkel a tőle távolabb levőknek is szolgál. Javasolja, hogy adjon az önkormányzatunk támogatást.

Bán Ferencné: A gyermekek esetében is előfordulhatnak súlyosabb esetek, ilyen ellátás csak Pécsen van. A klinika ellátja a mi betegeinket is, ezért javasolja a támogatást.

Faller János: Minden intézmény megkapja a feladat ellátására a pénzt, mint ahogy az önkormányzat is. Takarékoskodva és innen-onnan szedegetjük össze mi is a pénzünket, oldja meg a klinika is a problémáját.
Tóth András: Számára nem kérdés, hogy igen vagy nem. Ez a klinika olyan feladatot lát el, amelyet más a megyében nem. Nincs leírva, hogy mennyit kérnek. Az erőnkhöz mérten adjunk támogatást. Gyerekekre adjuk, és kerülhetünk – bár erre sosem kerüljön sor senkinél – olyan helyzetbe, amikor szükségünk lehet erre az ellátásra.

Gyerekeknek adjuk, kívánja, hogy ne kelljen igénybe vennie senkinek sem, de adjunk támogatást.

Guzsván Lajosné: Javasolja a támogatást. Sajnos, hogy ilyen célra úgy kell összeszedni az intézménynek a pénzt.

Sajnos, hogy pályázati úton olyan célokra adnak támogatást, amely nem alapvető feladat, nem létszükséglet, egy klinika működéséhez pedig így kell a pénzt összegyűjteni.

További hozzászólás nem volt, a testület 9 szavazattal 0 ellenében a következő határozatot hozta:

36/2001. (VII. 3.) Kt. számú határozat
a Gyermekklinika támogatásáról

A képviselő-testület a Pécsi Tudományegyetem Általános Orvostudományi Kar Gyermekklinikájának a sürgősségi osztály kialakításához, felújításához 50.000 Ft támogatást biztosít a 2001. évi költségvetése terhére.

Határidő: azonnal

Felelős: Hegedűs György polgármester

Hegedűs György: A következő kérés a nyári fotótábor támogatására érkezett. A községben a nyáron 17 fő fotós fogja a szekcsői életet fényképezni. Az anyagból kiállítás és album készül. A kiállítás többek között Hollandiába és Amerikába fog eljutni. (A tábor költségvetését a polgármester a kérelem alapján ismerteti. A kérelem a jegyzőkönyv melléklete.) A kért összeg 50.000 Ft lenne, melyet az étkezési költséghez használnak fel.
Tóth András: Biztosítsunk számukra étkezést a napköziben.

Hegedűs György: A nyári táborok annyira leterhelik a konyhát, hogy már többet nem tudnak felvállalni. Az étkezésük egyébként is meg van oldva, de a költségekhez kérik a támogatást. Az önkormányzat által felajánlott újság-kiadási költségről is lemondanak ezért a támogatásért.

Guzsván Lajosné: Azt még el kell mondani ehhez, hogy a kiadvány megjelentetése az önkormányzatnak nem fog pénzébe kerülni.

További hozzászólás nélkül a testület 9 szavazattal 0 ellenében a következő határozatot hozta:

37/2001. (VII. 3.) Kt. számú határozat
a Fotótábor támogatásáról

A képviselő-testület a Fotótábor eredményes működéséhez a költségvetés terhére 50.000 Ft támogatást biztosít.

Határidő: azonnal

Felelős: Hegedűs György polgármester

Hegedűs György polgármester ismerteti Sárközi Edit és Buchammer József Dunaszekcső, Újvárosi u. 51. szám alatti ingatlanra benyújtott kérelmét. (A kérelem a jegyzőkönyv melléklete.) Amit leírtak az a valóságnak megfelel. A helyiségek az új épületben még lakhatatlanok, ezért kérik a segítséget. Az építkezés megkezdésekor kaptak már vissza nem térítendő támogatást.
A testület tagjai vita nélkül 9 szavazattal 0 ellenében a következő határozatot hozták:

38/2001. (VII. 3.) Kt. számú határozat
építési támogatásról

A képviselő-testület Sárközi Edit és Buchammer József támogatás iránti kérelmét elutasítja, az Újvárosi u. 51. szám alatti lakóház építéséhez részükre már vissza nem térítendő támogatást biztosított az önkormányzat.
Határidő: azonnal

Felelős: Hegedűs György polgármester

Hegedűs György: Szentesi Péter körzeti megbízott rendőr kérelmet nyújtott be, hogy részére kölcsön formájában 200.000 Ft-ot nyújtson az önkormányzatunk. Időközben az autóvásárlás megoldódott, ezért ezt a kérelmet visszavonta. Ehelyett az volt a kérése, hogy kb. 20.000 Ft értékben programot vásároljunk a számítógéphez.

A testület egybehangzó véleménye, hogy nem lehet érzékelni a rendőrségi mozgást a községünkben, pedig igen komoly gondok és problémák vannak. Sokkal többet kellene a két rendőrnek mutatkoznia. A fiatalokkal kapcsolatos problémák esetében is már szinte a 24. órában vagyunk, cselekedni gyorsan kellene. Az önkormányzatnak olyan programokat kell támogatni, amellyel a fiatalok az idejüket értelmesen, együtt tölthetnék el. A kért támogatást a testület biztosítja azzal, hogy e problémákról írásban tájékoztatni kell a Rendőrkapitányságot.

A testület 9 szavazattal 0 ellenében a következő határozatot hozta:

39/2001. (VII. 3.) Kt. számú határozat
a körzeti megbízott rendőröknek

nyújtott támogatásról

A képviselő-testület a körzeti megbízottak részére a számítógépes program megvásárlásához 20.000 Ft támogatást biztosít.
Határidő: azonnal

Felelős: Hegedűs György polgármester

Hegedűs György polgármester ismerteti a DDGÁZ támogatási ajánlatát (a jegyzőkönyv melléklete). A kosárpalánk helyét az önkormányzat állapíthatja meg, javaslatokat kér az elhelyezésre.

Faller János: Felajánlja, hogy elhozza a palánkot az adományozótól. Az elhelyezésre javasolja a piacteret, ahol a teherautók szoktak állni.

Tóth András: A javaslatot el tudja fogadni, de a kapott mellé vegyünk is egyet, és azt helyezzük el az iskola udvarán. Fordítsunk figyelmet arra is, hogy működőképes játszótereink legyenek.

Hegedűs György: Megfigyelte a játszóterek kihasználtságát. Érdekes, hogy nem a központi játszóterek a legforgalmasabbak, hanem a Gárdonyi közben levő. 

Hetényi Ádám: Az igaz, hogy nagyon forgalmas az a játszótér, de nagyon balesetveszélyes is. Kéri a játszótéri elem lerögzítését a balesetveszély megszűntetése érdekében.

A testület tagjai 9 szavazattal 0 ellenében a következő döntést hozták:

40/2001. (VII. 3.) Kt. számú határozat
a szabadidő aktív eltöltéséhez nyújtott 

DDGÁZ támogatásról

A képviselő-testület örömmel fogadja a DDGÁZ támogatását a szabadidő aktív eltöltéséhez, a kosárlabda palánkot elfogadja, helyéül a piacteret jelöli ki.

A képviselő-testület a költségvetése terhére vásárol is egy kosárlabda palánkot, melynek helyéül az általános iskola udvarát jelöli ki.

Határidő: azonnal

Felelős: Hegedűs György polgármester

3. napirendi pont: Pest Éva jegyző ismerteti a képviselőkkel a köztisztviselői törvény községünket érintő módosításait: rendeletalkotások, szabályzatok, bérek, fizikai állomány, stb. (A tájékoztató a köztisztviselők jogállásáról szóló 1992. évi XXIII. törvényt módosító 2001. évi XXXVI. törvény alapján történt.)
Egyebek:
Tóth András: Kérdése, hogy a hivatal végre akarja-e hajtani a közterület-foglalásról szóló önkormányzati rendeletet?

Számtalanszor felvetette már a Witt László féle közterület-foglalást. Minősíteni sem tudja már az esetet.

A nyári rendezvénysorozattal kapcsolatban kérdezi, hogy a piactéri szombat rendezvény „ellenműsor” volt? Az alapítvány becsületesen megdolgozott az általa szervezett műsorért. Miért kellene ezt csinálni a másik csapatnak?
Fejezze ki az önkormányzat a rosszallását a szervezőknek!

Hegedűs György: Őt is rettenetesen zavarta és ezért utána is járt a dolognak: születésnapi rendezvény volt a Piactéri vendéglátóhelyiségben.

Tóth András: Semmit sem változtat az előbbieken. Különben is úgy emlékszik, hogy arról döntött a testület, hogy ott nem lehet szeszesitalt árusítani. Javasolja, hogy a testület vonja vissza a közterület-foglalásra szóló határozatát, az önkormányzat mondja fel a bérletet.
Faller János: Az elhangzott javaslatot maximálisan támogatja, mert sértve érzi magát, hogy ilyen előfordulhatott.

Guzsván Lajosné: Ezt a kérdést szerette volna ő is felvetni. A legközelebbi műsor irodalmi műsor lesz, még szerencsétlenebb lenne a helyzet, ha ez ismételten előfordulna.

Bán Ferencné: A Piactér bérlését mindenképpen rendezni kell, mert kiküldi az autókat a térről, legyen az akár helyi lakos, akár idegen.

Van-e előrelépés a jet ski rendezvény ügyében?

Hetényi Ádám: Felhívja a képviselő társai figyelmét arra, hogy a parlamentáris rendet tartsák be: arról volt szó, hogy sorba megyünk, és most mégis mindenki össze-vissza elkezd kérdezni.
Szeretné tudni, hogy a nagybolttal szemben volt-e patkányírtás? Meg volt-e a sövényültetés a szeméttelepnél? A nagybolt előtt a Damjanich utcában a közterületen lenyírják-e a füvet? Igaz-e, hogy nem kaphatja kölcsön az iskola az önkormányzat gépeit? Kié volt a hétvégi rendezvény? Miért az iskolából vitték hozzá az áramot? Lehet-e remélni a B. épület idei évi tetőjavítását? Az Alsódunasoron a régi horgászok mind kiszorulnak az újonnan telepített pontonok miatt. Valamit tenni kellene ez ellen.

Hegedűs György: A pontonok telepítését a Vízügyi Igazgatóság engedélyezi, még csak információnk sincs, hogy kinek adnak ki engedélyt.
Tóth András: Lehet, hogy nincs hatáskör, de valahol az igazi, régi szekcsőieket védve, csináljunk valamit és ne mondjuk, hogy nincs hatáskör.

Hegedűs György: Az elmúlt évben, úgy tűnt, hogy megoldódnak a problémák azzal, hogy megengedték a horgászoknak, hogy a ladikot kikössék a stégekhez. Úgy tudta, hogy ez az idei évben is áll.

Az odaköltözők szerint csak most lett fontos a szekcsőieknek a Duna part, amikor már rendben van, gondozott.

Véleménye, hogy az egész problémát az emberi kapcsolatok hiánya okozza, mert ha megbeszélték volna egymással, akkor ez most mind nem lenne.

Faller János: Ebben a kérdésben a hivatalnak szerepet kell vállalnia.

Tóth András: Pontosan az emberi kapcsolatok hiánya miatt kell szerepet vállalni, közvetíteni.

Faller János: A Szabadság téren az iszapot el kell takarítani. Útkarbantartások szükségesek: Rózsa utcában a gázvezeték miatti, csatorna miatt a két utca összeérésénél és az első aknafedélnél.

Csatornarákötésekkel hogyan állunk, volt-e már büntetés kiszabva. A Posta utcában Mátééktól folyik továbbra is a víz, kaptak-e már felszólítást.
Sok fele jár az országban, és nagyon mutatós utcai virágtartókat látott, mégpedig drótból feltöltve földdel. Nagyon mutatós.

A vadszilvafákat most már ki kellene vágni, és helyette meggyfákat kellene ültetni.

Hetényi Ádám: Gömbkőrist is lehetne helyette ültetni. Lenne még egy bejelentése, a lépcsőnél a gazat gyomirtózni kell.

Witt Józsefné: Kéri a Dózsa Gy. utcában a fákat levágni, mert ha esik az eső, akkor nem lehet gyalogosan közlekedni annyira lelógnak az ágak.

Tóth András: Az ott lakók is karbantarthatnák a fákat.
Witt Józsefné: Természetesen a lakóknak is kellene csinálniuk.

A Villányiéktól és a Katonáéktól folyik ki rendszeresen a szennyvíz.

Tóth András: A fáknál a megoldás a levágás.

Ismételten, sokadszor elmondja, hogy esőzés idején a Sáhóéktól és a Haukéktól folyik a szennyvíz.

Molnár Árpád: Szekeres Zsolt előtt járdahelyreállítást kér. Összesen 3 db járdalapról van szó.

Szödényi István: Gligorovics Gyuláéktól a Hergerőderék felé ömlik a szennyvíz, büdös, egészségtelen.
Legalább 8 fő lakik ott a házban és a szennyvíz folyamatosan ömlik.

A Széchenyi utcában (Mikla-Schmidt közötti szakaszon) útjavítás kellene zúzott kővel.

A kábel TV csomagjairól papíron ki kellett volna értesíteni a lakosságot, hogy tudják a tartalmukat.

Hegedűs György: Még tavasszal az összes házba kihordták a csatornákról az értesítést.

Az összes szabálytalan közterület-foglalót a holnapi napon feljelenti, utána megindul az eljárás, annak eredményéről tájékoztatást ad majd.

A Szabadság téri iszap eltakarítására már kiadta az utasítást még pénteken, a közmunkásoknak kell megcsinálniuk.

Szekeres Zsoltnál a támfal ledőlése okozza a járda hibáját. Már kapott is támogatást a tulajdonos, megcsinálta, de újból ledőlt. Már nem bízik benne, hogy kész lesz, de utánajárunk. A jet ski verseny szervezője itt járt, több helyen is alkalmas a Duna a versenyhez. Megkapta tőle a rendezvény költségvetését is. Keresett már szponzorokat is, de úgy érzi, hogy ez nekünk nem megy, a szervezést szívesen átadja. A költségvetés kb. 1 millió forint.

Pest Éva: A rágcsáló írtásra Fekete Tamással kötött az önkormányzat szerződést és volt is irtás. Újra szólni kell neki. Eördögh Attila senkit nem küldhet el a parkolóból, mert a testület határozata szerint – és ezt meg is kapta írásban – továbbra is köteles biztosítani a téren a személygépkocsik ingyenes parkolását.

Mátéék kaptak már felszólítást, eddig újabb jelzés nem volt. Még egy felszólítást ki fog nekik küldeni, utána pedig meg kell indítani a szabálysértési eljárást.
A csatornarákötések szorgalmazásához megkapta a szinte naprakész listát nemrégiben a DRV-től, így ki lehet küldeni az újabb felszólításokat.

Faller János: Már nem felszólításokat kell kiküldeni, hanem büntetéseket.

Pest Éva: A csatorna-beruházás kezdetekor a testület úgy döntött, hogy nem teszi kötelezővé a rákötést. Így elég most elég nehéz végrehajtani a kötelezést. Az önkormányzati rendelet megsértése miatti szabálysértési határozatok behajthatatlanok lesznek. Az a véleménye, hogy inkább az újabb felszólítással szorgalmazná a rákötést. Ne büntetésre kelljen az embereknek fizetni, hanem abból inkább csináltassa meg a csatornáját.
Faller János: Akkor is büntetni kell, mert kinevetik azokat akik már rákötöttek, és azt mondják, hogy mindig csak ott a fenyegetés a levélben, de azt úgysem fogják kiszabni.

A régi szennyvízkifolyások miatt már volt büntetés is, utána fog nézni a felvetéseknek.

Hegedűs György: A szeméttelepen megtörtént a sövényültetés. A brigád a zöldterületeket folyamatosan csinálja, ahogy a más munkák is lehetővé teszik.

A gépekkel kapcsolatban pont ellenkező információt kapott, az iskola nem segített önkormányzati problémát megoldani. A rendezvény a falué volt, és ahonnan csak lehetett, mindenhonnan vettek áramot. A B. épület tetőjavítása a pályázat sikerének a függvénye.

Tóth András: Javasolta a Piactér bérletének a felmondását, arra nem született döntés.

Guzsván Lajosné: Első menetben nem kellene mindjárt felmondani a bérletet.
Hegedűs György: Tárgyalni fog vele, megbeszéli a történteket, és tájékoztatja a további nyári pogramról.

Tóth András: Véleménye, hogy annyira megsértette a vele kötött szerződést, hogy megérdemli a felbontást. Szavazást kér ebben a kérdésben.

A testület 6 szavazattal 3 ellenében a következő határozatot hozta:

41/2001. (VII. 3.) Kt. számú határozat
a Piactér használatáról

A képviselő-testület a Piactérre kötött bérleti szerződést fenntartja azzal a változatlan kikötéssel, hogy a bérlőnek továbbra is biztosítani kell a személygépjárművek ingyenes parkolását.

Határidő: azonnal

Felelős: Hegedűs György polgármester

A nyilvános ülésen több napirend nem volt.

Kmf.


Hegedűs György
Pest Éva


Polgármester
jegyző 

Dunaszekcső község polgármestere
6/2001.

Meghívó
A Dunaszekcső Községi Önkormányzat képviselő-testülete 2001. július 3-án 16 óra 30 perces kezdettel ülést tart, amelyre meghívom.

Az ülés helye: Községháza emeleti tanácskozó terme

Napirendi pontok:

1.) Lejárt határidejű határozatok, a két ülés között történt fontosabb események

Előadó: Hegedűs György polgármester

2.) Központi konyha tetőjavítására érkezett pályázatok végleges elbírálása

Előadó: Hegedűs György polgármester

3.) Különböző támogatási kérelmek elbírálása

Előadó: Hegedűs György polgármester

4.) Szociális ügyben fellebbezés (zárt ülés)
Előadó: Pest Éva jegyző 

5.) Egyebek

Dunaszekcső, 2001. 06. 27.



Hegedűs György 



Polgármester

Varhat6 eredmények és célok:

o Az alkotasokbol orszagos terjesztési szociogrifiai jellegli fotdalbum
\étrehozasa, nyomdai el6készitése, melynek témdja a szekesdi emberek és a
t4) harmonidja, kitorési pontok és lehetéségek a telepiilésen, tarsadalmi
problémak bemutatdsa.

o A képanyagbol vilogatott kiallitas az orszag kiilénboz6 nagyvdrosaiban, és
remények szerint kiilfoldon is. Ez jelentds idegenforgalmi eredményekkel jar.

o Jarulékos eredmény: Idegenforgalmi kiadvanyhoz professziondlis képanyag,
valamint kiadvany nyomdai eldkészitése

o Esténként beszélgetés helyi értelmiségickkel helyi problémikrol, és
megoldasokral, meghivott eldaddk iranyitasaval.

[dépont: 2001.07.20-2001.07.28

Résztvevék szama: 17 f6 végig, meghivott eldadok: 7 f6

Helvi kdltségtételek:

8 éjszaka, szallas: 176 *8éjszaka*]250Ft=170.000Ft
16 fBétkezés: SO0Ft*16étkezés*(1 7+5)f6=176.000Ft
Egyéb, nem tervezhetd koltségek: 50.000Ft

Helyi varhato kltségek dsszesen: 396.000Ft

Résztvevok koltségei:
Utazds, foto eszkozok, labordlds: Kb. 30.000F/f6=510.000Ft

Tamogatasi igény: Résztvevok elhelyezésének és étkezésének tamogatdsa
Tovébbi informéciok a Telehédzban!
Kelt: Dunaszekesén, 2001. Julius 2-4n

Bir6 Zsolt
szervezd
06-20-4243214

Orémmel értesitem Ont arrél, hogy vallalatunk, a Dél-dunantuli
Gazszolgaltato Részvénytarsasag haroméves tamogatasi programot
indit, amelynek f6 célia a kozésségi élet tamogatasa a DDGAZ Rt.
tevékenységi teriiletén 1évé varosokban, kozségekben.

vallalatunknak mint szolgaltaté cégnek a legfontosabb torekvése,
hogy a fogyasztok igényeinek megfeleljen. Szeretnénk, ha a jovében
nem csak lelkismeretes munkakkal, szinvonalas szolgaltatasainkkal
vivnank ki tigyfeleink elismerését, hanem igazi partnerként mas terd-
leteken is hozzajarulhatnank a kizosségek fejlédésehez.

Bizunk benne, hogy atfogé tamogatasi programunk hatékonyan
kozvetiti majd azokat az alapveté értékeket — igy a kozjé szolgalatat,
a megbizhatésagot, az Gjszeriiséget —, amelyek elképzeléseink sze-
rint a DDGAZ Rt. jovébeli tevékenységét minden szinten meghata-
rozzak. Ennek figyelembevételével alkottuk meg 0] szponzoralasi stra-
tégiankat is.

Harom éves programurik eisé évében, a 2001-es esztenddben a
telepiilések lakoit a szabadidd aktiv eltéltéséhez szeretnénk hozza-
segiteni. A 2002-es év fé célja a kozosségi terek, parkok, jatszoterek
komfortosabba tétele lesz, mig 2003-ban a kdzésségek amatdr kultu-
ralis tevékenységét szponzoraljuk majd.

Tamogatasunk olyan eszkdzok adomanyozasaban nyilvanul meg,
amelyek hosszabb idén keresztil hasznalhatéak a teleplilések lakoi,
vagy azok nagyobb csoportjai szamara. Ezért dontéttiink ugy, hogy a
2001, évben egy mind inkabb népszeriivé valé sportot, a kosarlabdat
tamogatjuk, és kosarlabdapalankokat adomanyozunk a felhivasunkra
— a mellékelt jelentkezési lap kitditésével — reagald telepiiléseknek.

Bizom benne, hogy tamogatasi akciénkkal nemcsak a kosarlabda
kedvelsinek szerziink kellemes perceket, de elésegitjiik egy hosszu
tavi, kdlcsénés elényskon alapuld, kellemes partneri kapcsolat kiala-
kitasat is.
Udvozlettel:
Hasenauer Andras

vezérigazgatod

Pécs, 2001. junius 28.

